Аҟәа. Абҵарамза 15, 2022 шықәса. Аԥсныпресс. Абҵарамза 16, 2022 шықәса рзы Ҭырқәтәыла иҟоу Аԥсны Аҳәынҭқарра аҷыдалкаатә зинмчы змоу Ахаҭарнак Ибрахим Аҩӡба напхгара зиҭо аделегациа апровинциа Диузџье иҟоу Ауниверситет аректор, апрофесор, адоктор Недим Тезбир иԥылеит.
Аректор Тезбир иажәахә аҿы иазгәеиҭеит аҵараиурҭа аҿы аԥсуа бызшәеи алитературеи рҵара иарбоу арегион аҿы инхо кавказтәи ажәларқәа рхаҭарнакцәа рыбжьара еиԥш, кавказтәи аетнос иаҵанамкуагьы рыбжьара акыр аинтересс рызцәырнагоит.
Иара убас аректор ишазгәеиҭаз ала, ААУ аусжьҭымҭацәа Дзиуџье Ауниверситети аспирантуреи рҿы аҵареи азанааҭтә дырра аҩаӡара ашьҭыхреи рзы алшара роуеит.
Ҭырқәтәыла иҟоу аҷыдалкаатә зинмчы змоу Аԥсны ахаҭарнак Ибрахим Аҩӡба Диузџье иҟоу Ауниверситет Недим Тезбир аректорс иҟаҵара идиныҳәалеит, насгьы аҟазареи анаукеи рфакультет аҿы аԥсуа бызшәеи алитературеи рыклассқәа раартра аҿы иҟаиҵаз ацхыраара азы аԥсуа жәлар реилазаареи адиаспореи рыхьӡала иҭабуп ҳәа еиҳәеит.